Planificări pe unități de învățare: Informatică și TIC, clasa a V-a
Unitatea de învățământ: …………………………………………………………………………
Profesor: …………………………………………………………………………
Disciplina: Informatică și TIC
Clasa: a V-a
Nr. ore / săptămână: 1 oră
Total anual: 36 ore / 36 săptămâni
Programa școlară: O.M. nr. 3.393/28.02.2017
Anul școlar: 2026–2027
Notă: Unitățile urmează planificarea calendaristică a clasei a V-a. Săptămânile se decalează odată cu ea, după datele fixate de unitatea de învățământ pentru „Școala altfel” (S14) și „Săptămâna verde” (S27).
Unitatea 1. Securitate și sisteme de calcul
4 ore · săptămânile S1 – S4 · modulul 1
	Conținuturi (detalieri)
	Competențe specifice
	Activități de învățare
	Resurse
	Resurse digitale
	Evaluare
	Ore
	Săpt.

	Normele de securitate și protecție a muncii în laboratorul de informatică. Poziția corectă a corpului la stația de lucru
	1.1
	–  citirea și discutarea normelor de securitate din laboratorul de informatică;
–  recunoașterea, pe imagini, a situațiilor în care normele sunt încălcate;
–  exersarea poziției corecte la stația de lucru, cu verificare reciprocă între colegi;
–  identificarea efectelor pe care le are asupra sănătății folosirea îndelungată a calculatorului, a tabletei și a telefonului.
	laboratorul de informatică; planșa cu normele de securitate; videoproiector; fișă de observare a postului de lucru
	–  Normele de securitate în laborator
–  Norme de ergonomie și siguranță
–  Test grilă: Norme de ergonomie și siguranță
–  Ora de Net
	observarea sistematică; apreciere verbală
	1
	S1

	Momente principale în evoluția sistemelor de calcul. Sisteme de calcul și de comunicații întâlnite în viața cotidiană. Structura generală a unui sistem de calcul. Rolul componentelor hardware
	1.1
	–  descrierea momentelor principale din evoluția sistemelor de calcul, pe imagini și filme didactice;
–  compararea unui calculator din primele generații cu unul actual, după dimensiune, viteză și consum;
–  identificarea sistemelor de calcul și de comunicații folosite zilnic și a rolului fiecăruia;
–  identificarea unității centrale și a componentelor din carcasă, pe un calculator dezasamblat sau într-un simulator.
	prezentare cu evoluția sistemelor de calcul; calculator dezasamblat; videoproiector
	–  Sisteme de calcul: istoric și componente hardware
–  Joc: Asamblarea calculatorului
–  Kahoot: Componente hardware
–  Test grilă: Componentele calculatorului
–  Din ce este format un calculator?
	observarea sistematică; test grilă de fixare
	1
	S2

	Tipuri de dispozitive: de intrare, de ieșire, de intrare-ieșire. Dispozitive de stocare a datelor: exemple, unități de măsură pentru capacitatea de stocare, comparație după capacitate
	1.1
	–  gruparea dispozitivelor periferice din laborator după sensul în care circulă datele;
–  joc de grupare: fiecare elev primește un cartonaș cu un dispozitiv și se așază la una dintre cele patru mese — intrare, ieșire, intrare-ieșire, stocare;
–  descrierea rolului și a modului de utilizare pentru fiecare tip de dispozitiv;
–  ordonarea dispozitivelor de stocare după capacitate;
–  exerciții de transformare între bit, byte, kilobyte, megabyte, gigabyte și terabyte.
	dispozitivele periferice din laborator; memorie externă, CD, card de memorie; cartonașe cu dispozitive; fișă de lucru cu unități de măsură
	–  Joc: Detectivul IT
–  Ergonomia și dispozitivele periferice
	observarea sistematică; fișă de lucru
	1
	S3

	Aprofundare: structura sistemului de calcul, rolul componentelor și capacitatea de stocare
	1.1
	–  recunoașterea componentelor pe imagini și pe calculatoarele din laborator;
–  alcătuirea unei configurații de calculator din piese date, cu verificarea potrivirii dintre ele;
–  alegerea dispozitivului de stocare potrivit pentru o cantitate de date dată;
–  refacerea exercițiilor la care s-au făcut greșeli în orele anterioare.
	fișă de lucru; test grilă
	–  Joc: Alege piesele care se potrivesc
	fișă de lucru; test grilă; autoevaluare
	1
	S4



Unitatea 2. Sistemul de operare
2 ore · săptămânile S5 – S6 · modulul 1
	Conținuturi (detalieri)
	Competențe specifice
	Activități de învățare
	Resurse
	Resurse digitale
	Evaluare
	Ore
	Săpt.

	Rolul unui sistem de operare. Elemente de interfață ale unui sistem de operare. Organizarea datelor pe suport extern
	1.2
	–  identificarea sistemului de operare instalat pe calculatoarele din laborator;
–  recunoașterea elementelor de interfață: suprafața de lucru, pictogramele, ferestrele, meniurile;
–  deschiderea unei aplicații simple și lucrul cu fereastra ei, cu evidențierea rolului sistemului de operare;
–  descrierea modului în care sunt organizate datele pe suport extern, pe arborele de directoare al calculatorului.
	calculatoarele din laborator; videoproiector; arborele de directoare al unui disc
	–  Structura unui sistem de calcul. Sistemul de operare Windows
–  Joc didactic: Sistem de operare
	observarea sistematică; apreciere verbală
	1
	S5

	Operații cu fișiere și directoare: creare, redenumire, copiere, mutare, ștergere, căutare
	1.2
	–  joc de echipă, fără calculator: fiecare echipă primește pe hârtie un arbore de directoare și un teanc de „fișiere” decupate, pe care le așază în directorul potrivit;
–  crearea unui director propriu și a subdirectoarelor lui, după o structură dată;
–  salvarea unui desen sau a unui text în directorul potrivit, cu un nume ales de elev;
–  exersarea copierii, mutării, redenumirii și ștergerii fișierelor;
–  căutarea unui fișier după nume și după tip;
–  concurs: profesorul dictează o structură de directoare, iar elevii o construiesc contra cronometru.
	calculatoarele din laborator; arbore de directoare și „fișiere” decupate; fișă de lucru; editor grafic
	–  Operații cu foldere și fișiere: test de evaluare
	probă practică pe calculator; autoevaluare
	1
	S6



Unitatea 3. Internet
7 ore · săptămânile S7 – S13 · modulele 1 și 2
	Conținuturi (detalieri)
	Competențe specifice
	Activități de învățare
	Resurse
	Resurse digitale
	Evaluare
	Ore
	Săpt.

	Servicii ale rețelei Internet și rolul lor în viața de zi cu zi
	1.3
	–  enumerarea serviciilor Internetului folosite de elevi și de familiile lor;
–  joc de asociere, proiectat pe ecran: pe o coloană serviciile, pe cealaltă nevoile de zi cu zi, iar perechile nepotrivite se discută în clasă;
–  discutarea deosebirii dintre rețeaua Internet și serviciul World Wide Web.
	videoproiector; prezentare cu serviciile Internetului; fișă de asociere
	–  Kahoot
–  kahoot.it
	observarea sistematică; apreciere verbală
	1
	S7

	Serviciul World Wide Web. Navigarea pe Internet
	1.3
	–  recunoașterea elementelor unei aplicații de navigare: bara de adrese, butoanele de navigare, filele, semnele de carte;
–  deschiderea unei pagini după adresă și revenirea la paginile vizitate;
–  salvarea unei adrese la semne de carte, pentru o temă dată;
–  identificarea părților unei adrese de pagină web.
	calculatoarele din laborator; aplicația de navigare; lista de adrese dată de profesor
	
	observarea sistematică; probă practică scurtă
	1
	S8

	Căutarea informațiilor pe Internet cu motoare de căutare. Salvarea informațiilor de pe Internet
	1.3
	–  formularea unei cereri de căutare pentru o temă dată și compararea rezultatelor obținute de colegi;
–  restrângerea căutării prin adăugarea cuvintelor-cheie și prin căutarea după imagini;
–  salvarea unui text și a unei imagini găsite, în directorul propriu;
–  vânătoare de comori: fiecare echipă găsește pe Internet răspunsul la cinci întrebări de la alte discipline, cu sursa trecută;
–  concurs de formulare a cererii de căutare: câștigă echipa care găsește răspunsul din cele mai puține încercări.
	calculatoarele din laborator; fișa cu întrebările vânătorii de comori; cronometru proiectat
	
	observarea sistematică; fișă de lucru pe echipe
	1
	S9

	Credibilitatea resurselor web. Drepturi de autor, licențe și drepturi de utilizare. Citarea sursei
	1.3
	–  compararea a două pagini care tratează același subiect, după autor, dată și sursa informațiilor;
–  stabilirea, în clasă, a unei liste de întrebări după care se verifică o sursă;
–  identificarea condițiilor în care o imagine găsită pe Internet poate fi folosită într-un material propriu;
–  scrierea sursei sub fiecare text și fiecare imagine preluate.
	pagini alese dinainte de profesor; fișă cu întrebările de verificare a sursei; exemple de licențe
	
	fișă de lucru; apreciere verbală
	1
	S10

	Siguranța pe Internet. Protecția datelor personale
	1.3
	–  deosebirea dintre datele personale și cele care pot fi făcute publice;
–  analizarea unor situații în care Internetul poate genera pericole și identificarea soluțiilor;
–  joc de rol: un mesaj primit de la o persoană necunoscută, cu hotărârea pe care o ia elevul și cu adultul căruia îi spune;
–  alcătuirea, în clasă, a regulilor de navigare în siguranță, afișate apoi în laborator.
	filme didactice; coli pentru afișul cu reguli
	–  Ora de Net
–  Ghidul utilizării în siguranță a Internetului
	observarea sistematică; produsul activității pe echipe
	1
	S11

	Aprofundare și remediere: căutare, evaluarea surselor, siguranță online
	1.3
	–  rezolvarea unor sarcini de căutare cu grad de dificultate crescut;
–  corectarea greșelilor din fișele orelor anterioare;
–  realizarea unui afiș digital scurt despre o regulă de siguranță online, cu sursele trecute.
	calculatoarele din laborator; fișele orelor anterioare; aplicație simplă de desen
	–  Kahoot
	fișă de lucru; autoevaluare
	1
	S12

	Evaluare sumativă: Internetul
	1.3
	–  rezolvarea testului scris și a cerinței practice de căutare și salvare;
–  discutarea baremului și a greșelilor frecvente.
	test de evaluare; calculatoarele din laborator
	
	test sumativ (itemi obiectivi și o cerință practică)
	1
	S13



Unitatea 4. Editare grafică
6 ore · săptămânile S15 – S20 · modulele 2 și 3
	Conținuturi (detalieri)
	Competențe specifice
	Activități de învățare
	Resurse
	Resurse digitale
	Evaluare
	Ore
	Săpt.

	Rolul unui editor grafic. Elemente de interfață specifice. Crearea, deschiderea și salvarea fișierelor grafice
	1.2, 3.1
	–  analizarea unor desene realizate în editorul grafic, pentru a vedea ce se poate obține cu el;
–  recunoașterea elementelor de interfață: suprafața de desen, trusa de instrumente, paleta de culori;
–  crearea unui fișier grafic nou, salvarea lui în directorul propriu și redeschiderea lui;
–  observarea deosebirii dintre formatele în care se poate salva un desen.
	calculatoarele din laborator; editorul grafic; desene model; videoproiector
	–  Structura unui sistem de calcul. Sistemul de operare Windows
	observarea sistematică; apreciere verbală
	1
	S15

	Operații pentru realizarea graficii 2D: selectare, copiere, mutare, ștergere. Panoramarea imaginii
	3.1
	–  selectarea unei părți din desen și mutarea, copierea sau ștergerea ei;
–  realizarea unui desen simetric prin copierea și oglindirea unei jumătăți;
–  joc de perechi: fiecare elev completează prin oglindire jumătatea de desen primită, apoi caută colegul care are cealaltă jumătate;
–  mărirea imaginii pentru lucrul pe detalii și revenirea la mărimea reală;
–  refacerea unui pas greșit cu comanda de anulare.
	editorul grafic; fișier de pornire pregătit de profesor; fișă cu pașii de urmat
	
	observarea sistematică; produsul activității
	1
	S16

	Instrumente de desenare. Redimensionarea, trunchierea și rotația unei imagini
	3.1
	–  desenarea liniilor, a formelor și a curbelor, cu schimbarea grosimii conturului;
–  tăierea unei imagini la o parte aleasă și schimbarea dimensiunilor ei;
–  rotirea și răsturnarea unei imagini, cu observarea efectului asupra desenului;
–  realizarea unui personaj grafic din forme geometrice.
	editorul grafic; imagini date spre prelucrare; fișă de lucru
	
	observarea sistematică; produsul activității
	1
	S17

	Utilizarea culorilor. Crearea culorilor personalizate. Stiluri de umplere. Inserarea și formatarea textului
	3.1
	–  alegerea culorii de contur și a celei de umplere;
–  obținerea unei culori noi din amestecul culorilor de bază și salvarea ei în paletă;
–  joc de ghicit culoarea: profesorul arată o culoare proiectată, iar elevii o refac din culorile de bază;
–  umplerea unei suprafețe închise și observarea a ce se întâmplă când conturul are o întrerupere;
–  inserarea unui text în desen și schimbarea fontului, a dimensiunii și a culorii lui.
	editorul grafic; planșa cu amestecul culorilor; fișă de lucru
	
	fișă de lucru; apreciere verbală
	1
	S18

	Proiect: felicitare, afiș sau logo. Aprofundare
	2.1, 3.1
	–  alegerea temei proiectului și descrierea în limbaj natural a pașilor de urmat, înainte de a începe desenul;
–  realizarea produsului grafic, individual sau în perechi;
–  expoziție digitală: lucrările se strâng într-un director comun, se arată pe rând, iar clasa votează lucrarea cea mai potrivită temei, pe criterii știute dinainte;
–  refacerea părților la care s-au făcut greșeli.
	editorul grafic; fișa de criterii a proiectului; videoproiector
	–  Olimpiade și concursuri
	evaluarea produsului după criterii date; autoevaluare și evaluare reciprocă
	1
	S19

	Evaluare sumativă: editarea grafică
	1.2, 3.1
	–  rezolvarea cerinței practice: realizarea unui desen după un enunț dat și salvarea lui cu numele cerut;
–  discutarea baremului și a greșelilor frecvente.
	calculatoarele din laborator; fișa de evaluare cu enunțul și baremul
	–  Operații cu foldere și fișiere: test de evaluare
	probă practică pe calculator
	1
	S20



Unitatea 5. Algoritmi
5 ore · săptămânile S21 – S25 · modulele 3 și 4
	Conținuturi (detalieri)
	Competențe specifice
	Activități de învățare
	Resurse
	Resurse digitale
	Evaluare
	Ore
	Săpt.

	Noțiunea de algoritm. Proprietăți ale algoritmilor. Descrierea algoritmilor în limbaj natural
	2.1
	–  prezentarea unor algoritmi întâlniți în viața cotidiană, alcătuiți dintr-o succesiune de operații: prepararea unui ceai, traseul de acasă până la școală;
–  descrierea în limbaj natural, pas cu pas, a unui astfel de algoritm;
–  joc: profesorul execută întocmai pașii dictați de elevi pentru o sarcină simplă, iar pașii neclari se văd imediat și se corectează;
–  analizarea unor formulări în scopul identificării proprietăților algoritmilor: „dacă plouă stau acasă sau merg la film” este lipsită de claritate, „se afișează numerele naturale pare” este lipsită de finitudine;
–  corectarea formulărilor care nu respectă proprietățile.
	manualul clasei; fișă cu formulări de analizat; videoproiector
	–  Test grilă: Noțiunea de algoritm. Proprietăți ale algoritmilor
	observarea sistematică; fișă de lucru
	1
	S21

	Algoritmi cu structură secvențială. Urmărirea pas cu pas a executării
	2.1, 2.3
	–  identificarea secvenței de pași necesari pentru rezolvarea unei probleme simple: pregătirea ghiozdanului, realizarea temelor, planificarea unei excursii;
–  ordonarea unor pași amestecați, până se obține un algoritm corect;
–  urmărirea pas cu pas a unui algoritm dat, pentru mai multe seturi de date de intrare;
–  joc „la telefon”: un elev dictează pașii, altul îi execută fără să știe rezultatul urmărit.
	fișe cu pași decupați, de ordonat; tabla; fișă de lucru
	–  Test grilă: Algoritmi secvențiali
–  code.org
	observarea sistematică; fișă de lucru pe perechi
	1
	S22

	Algoritmi bazați pe decizii. Structura alternativă în limbaj natural
	2.1, 2.3
	–  prezentarea unor algoritmi din viața cotidiană bazați pe decizii: traversarea străzii, alegerea jucăriei mai ieftine din două variante de preț;
–  formularea condiției după care se ia decizia și stabilirea celor două căi de urmat;
–  joc de clasă: labirint desenat pe podea cu bandă adezivă, în care o echipă dictează instrucțiunile, alta le execută, iar la fiecare răscruce se formulează condiția;
–  urmărirea pas cu pas a algoritmului pentru date de intrare alese astfel încât să fie parcurs fiecare caz;
–  identificarea cazurilor speciale, în care condiția este îndeplinită la limită.
	fișă cu situații de analizat; bandă adezivă; tabla; fișă de lucru
	–  Test grilă: Algoritmi bazați pe decizii
	observarea sistematică; fișă de lucru
	1
	S23

	Clasificarea datelor după rolul lor: de intrare, de ieșire, de manevră. Constante și variabile. Expresii: operatori aritmetici, relaționali și logici; evaluarea expresiilor
	2.2
	–  analizarea unor situații cunoscute — mersul la cumpărături, transformarea unităților de măsură — pentru identificarea datelor de intrare și a datelor de ieșire;
–  deosebirea dintre constantă și variabilă, pe exemple din problemele lucrate;
–  formularea în limbaj natural a unor propoziții care conțin operații aritmetice, relaționale și logice, și negarea lor: „în pauza mare mănânc mere sau pere”, „în pauza mare nu mănânc nici mere și nici pere”;
–  evaluarea unor expresii pentru valori date ale variabilelor.
	manualul clasei; fișă cu expresii de evaluat; tabla
	–  Algoritmi implementați în Scratch: evaluarea expresiilor
	fișă de lucru; apreciere verbală
	1
	S24

	Evaluare sumativă: algoritmi
	2.1, 2.2, 2.3
	–  rezolvarea testului: descrierea unui algoritm în limbaj natural, identificarea datelor, urmărirea pas cu pas a unui algoritm dat;
–  discutarea baremului și a greșelilor frecvente.
	test de evaluare; barem
	–  Kahoot
	test sumativ
	1
	S25



Unitatea 6. Programare în Scratch
9 ore · săptămânile S26 și S28 – S35 · modulele 4 și 5
	Conținuturi (detalieri)
	Competențe specifice
	Activități de învățare
	Resurse
	Resurse digitale
	Evaluare
	Ore
	Săpt.

	Medii grafice interactive: elemente de interfață specifice. Scena, personajele, costumele și blocurile
	3.2
	–  analizarea unui proiect gata făcut, pentru a vedea ce se poate obține în mediul grafic interactiv;
–  recunoașterea elementelor de interfață: scena, lista de personaje, categoriile de blocuri, zona de program;
–  adăugarea unui personaj și a unui fundal și mutarea personajului pe scenă;
–  salvarea proiectului în directorul propriu și redeschiderea lui.
	calculatoarele din laborator; videoproiector; proiecte model
	–  Scratch
–  code.org
–  Scratch — clasa a V-a
	observarea sistematică; apreciere verbală
	1
	S26

	Modalități de reprezentare a structurii secvențiale prin blocuri grafice. Citirea traseului unui program
	2.3, 3.2
	–  alcătuirea unui program din blocuri de mișcare, sunet și afișare de text, pornit de la un eveniment;
–  urmărirea pas cu pas a execuției, cu blocurile luminate pe rând;
–  prevederea rezultatului înainte de a porni programul și compararea cu ce se întâmplă pe scenă;
–  modificarea ordinii blocurilor și observarea efectului asupra traseului personajului.
	mediul grafic interactiv; fișă cu programul de realizat; videoproiector
	–  Tutorial Scratch în limba română
	observarea sistematică; produsul activității
	1
	S28

	Variabile, operatori și expresii în mediul grafic interactiv. Evaluarea expresiilor
	2.2, 3.2
	–  crearea unei variabile, citirea unei valori de la tastatură și afișarea ei;
–  alcătuirea unor expresii aritmetice din blocuri de operatori și afișarea rezultatului;
–  realizarea unui program care calculează suma a două numere date;
–  prevederea valorii unei expresii înainte de rulare și verificarea rezultatului.
	mediul grafic interactiv; fișă de lucru cu expresii; videoproiector
	–  Suma a două numere: tutorial pentru Scratch
–  Algoritmi implementați în Scratch: evaluarea expresiilor
	fișă de lucru; probă practică scurtă
	1
	S29

	Modalități de reprezentare a structurii alternative prin blocuri grafice. Condiții și decizii
	2.3, 3.2
	–  identificarea situațiilor în care programul trebuie să aleagă între două căi;
–  alcătuirea unei condiții din blocuri de operatori relaționali și logici;
–  realizarea unui program care compară două valori și afișează un răspuns deosebit pentru fiecare caz;
–  verificarea programului pentru date de intrare alese astfel încât să fie parcurs fiecare caz, inclusiv cel de la limită.
	mediul grafic interactiv; fișă cu cerințele de rezolvat
	–  Structura decizională. Aplicație în Scratch
	observarea sistematică; produsul activității
	1
	S30

	Aplicații cu structura secvențială și cu structura alternativă
	2.3, 3.2
	–  rezolvarea unor cerințe care cer amândouă structurile: un personaj care se oprește la marginea scenei, un test cu răspuns corect și greșit;
–  pornirea de la un proiect existent și modificarea lui pentru a îndeplini o altă cerință;
–  depanarea unui program care nu dă rezultatul așteptat, prin urmărirea pas cu pas;
–  refacerea cerințelor la care s-au făcut greșeli.
	mediul grafic interactiv; proiecte de pornire; fișă de lucru
	
	observarea sistematică; fișă de lucru; autoevaluare
	1
	S31

	Aplicații interdisciplinare în mediul grafic interactiv: matematică și educație muzicală
	3.2, 3.3
	–  realizarea unui program care verifică dacă un răspuns la o operație aritmetică este corect;
–  desenarea unei figuri geometrice cu blocurile de mișcare și de creion;
–  alcătuirea unei melodii scurte din blocurile de sunet;
–  prezentarea produselor în fața clasei.
	mediul grafic interactiv; căști sau boxe; fișe cu temele propuse
	
	produsul activității; evaluare reciprocă
	1
	S32

	Construirea unui joc digital simplu
	3.2, 3.3
	–  analizarea codului unui joc simplu, pentru a vedea cum funcționează;
–  modificarea codului pentru a obține alte efecte și compararea rezultatelor;
–  alcătuirea, în echipă, a regulilor jocului propriu: personaje, scop, punctaj, condiția de sfârșit;
–  concurs: fiecare echipă își încearcă jocul pe echipa vecină, iar punctajul se dă după criteriile știute dinainte.
	mediul grafic interactiv; jocuri model; fișa de criterii a jocului
	–  Hour of Code
–  Code Week
–  Scratch Day
	produsul activității; evaluare reciprocă
	1
	S33

	Aprofundare și remediere: structurile secvențială și alternativă în mediul grafic interactiv
	2.3, 3.2, 3.3
	–  completarea jocurilor rămase neterminate;
–  refacerea cerințelor la care s-au făcut greșeli în orele anterioare;
–  rezolvarea unor cerințe cu grad de dificultate crescut, pentru elevii care au terminat.
	mediul grafic interactiv; proiectele elevilor; fișă cu cerințe suplimentare
	
	observarea sistematică; autoevaluare
	1
	S34

	Evaluare sumativă: programarea în mediul grafic interactiv
	2.3, 3.2, 3.3
	–  rezolvarea cerinței practice: un program cu structură secvențială și una alternativă, după un enunț dat;
–  discutarea baremului, dat elevilor la începutul orei, și a greșelilor frecvente.
	calculatoarele din laborator; fișa de evaluare cu enunțul și baremul
	
	probă practică pe calculator
	1
	S35



Unitatea 7. Proiect integrator
1 oră · săptămâna S36 · modulul 5
	Conținuturi (detalieri)
	Competențe specifice
	Activități de învățare
	Resurse
	Resurse digitale
	Evaluare
	Ore
	Săpt.

	Proiect „Salvăm planeta”: descrierea în limbaj natural a scenariului, realizarea personajelor și a fundalului în editorul grafic, implementarea scenariului în mediul grafic interactiv
	2.1, 3.1, 3.2, 3.3
	–  prezentarea, de către fiecare echipă, a scenariului scris în limbaj natural și a pașilor pe care îi urmează programul;
–  terminarea personajelor și a fundalului realizate în editorul grafic și aducerea lor în proiect;
–  verificarea funcționării programului pentru toate cazurile din scenariu;
–  expoziție digitală: proiectele se arată pe rând, cu videoproiectorul, iar clasa votează proiectul cel mai potrivit temei, pe criteriile din fișă;
–  completarea fișei de autoevaluare și a celei de evaluare a echipei vecine.
	calculatoarele din laborator; editorul grafic; videoproiector; fișa de criterii a proiectului
	–  Scratch
–  Ora de Net
–  Olimpiade și concursuri
	evaluarea produsului după criterii date; autoevaluare și evaluare reciprocă; observarea sistematică
	1
	S36



Tema proiectului se anunță în săptămâna S33, odată cu jocul digital, iar echipele lucrează la el și în afara orelor. Ora din S36 este ora de finalizare și de prezentare.
Criteriile de evaluare a proiectului
Fișa de criterii se dă echipelor odată cu tema, nu la prezentare.
	Criteriul
	Ce se urmărește

	Scenariul
	Pașii sunt scriși în limbaj natural, în ordine, și se înțeleg fără explicații suplimentare

	Partea grafică
	Personajele și fundalul sunt realizate de echipă în editorul grafic, nu luate de-a gata

	Structura secvențială
	Programul pornește de la un eveniment și execută pașii în ordinea din scenariu

	Structura alternativă
	Programul alege între două căi, după o condiție scrisă corect

	Funcționarea
	Programul dă rezultatul așteptat pentru toate cazurile din scenariu

	Sursele
	Sunt trecute sursele imaginilor și ale sunetelor preluate de pe Internet

	Prezentarea
	Echipa explică ce face programul și de ce a ales soluția aceasta

	Lucrul în echipă
	Fiecare membru al echipei spune ce parte a făcut



Orele din rezerva curriculară
Conform Instrucțiunii nr. 8/01.09.2025 emisă de Ministerul Educației — 25% din timp pentru consolidare, aprofundare, aplicare și remediere.
	Unitatea de învățare
	Săptămânile

	Securitate și sisteme de calcul
	S4

	Sistemul de operare
	S6

	Internet
	S10, S12

	Editare grafică
	S19

	Programare în Scratch
	S31, S33, S34

	Proiect integrator
	S36



Competențe specifice
	Cod
	Competența

	1.1
	Utilizarea eficientă și în condiții de siguranță a dispozitivelor de calcul

	1.2
	Utilizarea eficientă a unor componente software

	1.3
	Utilizarea eficientă și în siguranță a Internetului ca sursă de documentare

	2.1
	Identificarea unor modalități algoritmice pentru rezolvarea unor situații din viața cotidiană, exprimate în limbaj natural

	2.2
	Identificarea datelor cu care lucrează algoritmii în scopul utilizării acestora în prelucrări

	2.3
	Descrierea în limbaj natural a unor algoritmi cu ajutorul secvențelor de operații și a deciziilor pentru rezolvarea unor probleme simple

	3.1
	Aplicarea operațiilor specifice editoarelor grafice în vederea realizării unor materiale digitale

	3.2
	Implementarea unui algoritm care conține structura secvențială și/sau alternativă într-un mediu grafic interactiv

	3.3
	Manifestarea creativă prin utilizarea unor aplicații simple de construire a unor jocuri digitale




Avizat, responsabil comisie metodică: …………………………………………………………………………
